stanford-oval/wikipedia huggingface dataset:
נתרן אצטט

| --- | --- |

 
 שם סיסטמטי:  סודיום אתאנואט (sodium ethanoate)
 כתיב כימי:  C₂H₃NaO₂ 
 מסה מולרית:  82.03 גרם/מול
 מראה:  אבקה לבנה
 מספר CAS:  127-09-3 (יבש), 6131-90-4 (טרי-הידראט)
 צפיפות:  1.45 (מוצק) גרם/סמ"ק
 מצב צבירה:  מוצק
 מסיסות:  76 גרם ל-100 מ"ל
 ממסים:  אתנול, הידרזין, SO2
 טמפרטורת היתוך:  324 °C   597.15 K
 מקדם שבירה:  1.464
 בסיסיות:  9.25 ‏pKb
 אנתלפיית התהוות סטנדרטית:  709.32- (לא ממוים) קילוג'ול למול
 אנטרופיה מולרית תקנית:  138.1 ג'ול למול למעלה
 NFPA 704:       1 ‏ 1 0 
 הערה כללית:  מתפרק בחימום
 
נתרן אצטט (סודיום אצטט או סודיום אתאנואט) הוא מלח הנתרן של חומצה אצטית (חומצת חומץ). זהו חומר המופק בכמויות מסחריות למגוון רחב של שימושים.
יישומים

סודיום אצטט משמש בתעשיית הטקסטיל לניטרול שפכי חומצה גופרתית, וכפוטורזיסט כאשר משתמשים בדיו מבוסס אנילין. סודיום אצטט משמש גם כמחמיץ בעיבוד כרום, ומסייע לעכב את תהליך הגיפור של כלורופן בייצור גומי סינתטי.
סודיום אצטט משמש כחומר משמר במוצרי מזון, בהם הוא מסומן בדרך כלל כ-E262, תחת השם "סודיום דיאצטט".
סודיום אצטט הוא הבסיס המצומד של חומצה חלשה (חומצה אצטית), ולכן ניתן להשתמש בתמיסה של סודיום אצטט וחומצה אצטית כבופר, לשמירה על רמת חומציות קבועה יחסית. בופרים משמשים במגוון יישומים, בין השאר לתגובות ביוכימיות, הרגישות מאוד לרמת החומציות.
סודיום אצטט משמש גם בכריות חימום, למטרות שונות, ביניהן חימום מזון במנות קרב. גבישי סודיום אצטט טרי-הידראט (נקודת היתוך = 58 מעלות צלזיוס) מחוממים לכ-100 מעלות וניתכים. כאשר החומר מתקרר, מתקבלת תמיסה על-רוויה של סודיום אצטט במים.
תמיסה זו מסוגלת לעבור קירור יתר לטמפרטורת החדר, הרבה מתחת לטמפרטורת הקיפאון הרגילה של החומר, ללא יצירת גבישים. בכריות החימום מותקנת דיסקת מתכת, והקשה עליה יוצרת מרכז התגרענות, המתחיל את תגובת ההתגבשות לסודיום אצטט טרי-הידראט גבישי. תהליך יצירת הגבישים הוא אקסותרמי (פולט אנרגיה), ולכן נפלט חום.
בחימום לכ 400°C החומר מתפרק, תוצרי הפירוק הם בעיקר מתאן, פחמן דו-חמצני,  נתרן חמצני (Na2O) ופחמן, פירוליזה בנוכחות נתרן הידרוקסיד נותנת מתאן ונתרן קרבונט
CH_{3}COONa+NaOH\rightarrow Na_{2}CO_{3}+CH_{4}
ייצור

סודיום אצטט זול לייצור, ולכן בדרך כלל נרכש מספקי כימיקלים, ולא מיוצר במעבדה. ניתן ליצרו במעבדה בקלות, על ידי תגובה בין חומצה אצטית לבסיס נתרן כלשהו, כמו סודיום קרבונט, נתרן הידרוקסידי, ועוד.
CH3–COOH + Na+[HCO3]– → CH3–COO– Na+ + H2O + CO2
זו התגובה המתרחשת בניסוי הביתי המוכר, בו מערבבים חומץ וסודה לשתייה. על ידי אידוי המים, ניתן לקבל תמיסה מרוכזת של סודיום אצטט, או גבישים יבשים.
הערות שוליים

↑  "Crystallization of Supersaturated Sodium Acetate". Journal of Chemical Education.
↑  "Fake" latent heat and supersaturation
↑  "How do sodium acetate heat pads work?". HowStuffWorks. נבדק ב-2007-09-03.
↑  Serban C. Moldoveanu, Pyrolysis of Organic Molecules: Applications to Health and Environmental Issues, Elsevier, 2009, עמ' 519
| --- | --- |
בקרת זהויות :  NLI: 987007553564505171  LCCN: sh85124254 
סודיום אצטט
כרית חימום המכילה תמיסה על-רוויה של סודיום אצטט
סוצ'ון

| --- | --- |
 לידה:  המאה ה־3 
 פטירה:  292 
 מדינה:  גוגוריאו 
 
סוצ'ון (כתיב בהנגול: 서천왕, בהאנג'ה: 西川王; ?-292) היה המלך ה-13 בשושלת גוגוריו הקוריאנית אשר שלט בשנים 270-292.
סוצ'ון מלך גוגוריו היה מלכה ה-13 של שושלת גוגוריו הקוריאנית. בנוסף נקרא גם יָאקְלוֹ, יָאקְאוּ וגם סוֹיָאנְג. היה בנו השני של ג'וּנְגצְ'וֹן מלך גוגוריו. למרות ששנת לידתו אינה מתועדת, ידוע כי בשנת 255 לספירה הוכשר סוצ'ון בתור יורש עצר. בשנת 270 ירש את כס אביו כמלך גוגוריו, ולאחר מכן בשנת 271 התחתן עם בתו של אוּסוּ, מושל בחלק המערבי של הממלכה ובן האצולה הבינונית. באותה שנה, לאחר פטירתו של מפקד הצבא אוּמְאוּ מינה סוצ'ון את בנו של אומאו, סָנְגְלוּ, בתפקיד זה.
בשנת 280 בני הסוּשֶן, עם אשר ישב במנצ'וריה המזרחית של ימינו, פלשו לשטחה של גוגוריו. אחיו הצעיר של סוצ'ון, דָלְגָה, פיקד על הצבא שהצליח להניס את הפולשים. במערכה זו כבש את דָנְלוֹסוֹנְג מידי הפולשים, מנהיגם נהרג ושש מאות משפחות הוגלו לדרומה של בּוּיוֹ אשר גבלה צפונית לגוגוריו. בנוסף לכך שועבדו לידי גוגוריו שישה כפרים.
לאחר מכן מינה סוצ'ון את דלגה בתור נסיך ביטחון המדינה ובכך הפך למפקד העליון של הצבא. צבא גוגוריו לאחר מכן המשיך את המערכה מול הפולשים וכבש את כפרי סושן וגם את הכפרים של בני היָנְגְמֶק, שבט נוסף אשר שכן במנצ'וריה המזרחית של ימינו.
בשנת 286 ניסו אחיו הצעירים של סוצ'ון, אִילְאוּ וסוֹבָּל לקשור נגד המלך ולבצע הפיכה צבאית. הם ניסו להונות את חילות הצבא בכך שהפכו לשרי המלך, אך לאחר שמהלך זה כשל הם נעצרו והוצאו להורג.
בשנים 270 ו-288 יצא סוצ'ון למסע ליישוב שִינְסוֹנג אשר במערב המדינה, ככל הנראה משום שהיה מדובר במאחז חשוב בספר המערבי של גוגוריו. ניתן לראות את החשיבות אשר נתן המלך לאזור זה בשל כך שמסעו השני ערך כשמונה חודשים.
בשנת 296 נשדד קברו של סוצ'ון על ידי כוחותיו מורונה הווי, שליט השבט המונגולי שיאנבאי ודוכס ליאודונג אשר לחמו בגוגוריו בשנה זו. לפי המסורת שודדי הקבר נהרגו בעת הביזה וכלי הנגינה אשר הוטמנו בקבר אשר חולל החלו להתנגן והצבא הפולש נס על נפשו.
ספנסר ג'ונסון

| --- | --- |
אין תמונה חופשית
 לידה:  24 בנובמבר 1938 ווטר טאון, ארצות הברית 
 פטירה:  3 ביולי 2017 (בגיל 78) סן דייגו, ארצות הברית 
 מדינה:  ארצות הברית 
 לאום:  אמריקאי
 עיסוק:  סופר
 מקום לימודים:  אוניברסיטת דרום קליפורניה, תיכון נוטר דאם 
 שפות היצירה:  אנגלית 
 תחום כתיבה:  ניהול
 יצירות בולטות:  מי הזיז את הגבינה שלי?
 www.spencerjohnson.com
 
ספנסר ג'ונסון (באנגלית: Spencer Johnson;‏ 24 בנובמבר 1938 - 3 ביולי 2017) היה סופר אמריקאי, שחיבר בעיקר ספרי עזרה, הגשמה עצמית וניהול. ספרו הידוע ביותר הוא רב־המכר "מי הזיז את הגבינה שלי?". ספריו נמכרו ביותר מ-40 מיליון עותקים ותורגמו ל-42 שפות. בערוב ימיו התגייר.
ג'ונסון נולד בדקוטה הדרומית. הוא בוגר תואר ראשון בפסיכולוגיה מאוניברסיטת דרום קליפורניה (1963), ובעל תואר דוקטור ברפואה מהקולג' המלכותי למנתחים באירלנד. במהלך חייו גר בהוואי וניו המפשייר. מת בסן דייגו, קליפורניה, בגיל 78.
ספריו (רשימה חלקית)

כן או לא (1992)
מי הזיז את הגבינה שלי? (1998)
המתנה (2003)
אב ברגע
אם ברגע
איש מכירות ברגע
מורה ברגע
מנהל ברגע
ספר המתנה
רגע לעצמך
פסגות ועמקים
מלבד ספריו כתב ג'ונסון גם סדרת ספרים לילדים. סדרה זו כוללת 43 סיפורים הכתובים כביוגרפיה פיקטיבית של דמויות שונות המשמשות כאלגוריה למעלות טובות.
ראו גם

רובין שארמה
נתרן פחמתי

| --- | --- |

סודה לכביסה
 
 נתרן פחמתי
 שם סיסטמטי:  נתרן פחמתי
 שמות נוספים:  סודה לכביסה
 כתיב כימי:  CNa₂O₃ 
 מסה מולרית:  105.988 גרם/מול
 מראה:  מוצק גבישי לבן
 מספר CAS:  497-19-8
 צפיפות:  2.54 גרם/סמ"ק
 מצב צבירה:  מוצק
 מסיסות:  70 g/L (0 °C) 216 g/L (20 ºC)   450 g/L (100 °C)
 טמפרטורת היתוך:  851 °C   1124.15 K
 טמפרטורת רתיחה:  1,600 °C   1873.15 K
 חומציות:  10.33
 בסיסיות:  3.67 ‏pKb
 אנתלפיית התהוות סטנדרטית:  1130.7- קילוג'ול למול
 
נתרן פחמתי (בלעז: סודיום קרבונט, Sodium Carbonate), הידוע גם כפחמת הנתרן, נתרן קרבונט או "סודה לכביסה", הוא מלח נתרני שנוסחתו הכימית Na2CO3. פחמת הנתרן נפוץ בשימוש יומיומי בעיקר כמרכך מים. ניתן להפיקו מאפר של צמחים מסוימים או, באופן מלאכותי, ממלח ואבן גיר, בתהליך הנקרא תהליך סולווה.
שימושים

הנתרן הפחמתי משמש בעיקר כמרכך מים בתהליך הכביסה, ולכן מכונה לעיתים סודה לכביסה. כאשר לא משתמשים בנתרן הפחמתי, נדרשים דטרגנטים נוספים על מנת לספוג את יוני המגנזיום והסידן החופשיים במי הכביסה. כמו כן, סודה לכביסה משמשת כמסיר יעיל לכתמי שומן ואלכוהול.
שימוש נוסף וחשוב לנתרן הפחמתי הוא בייצור זכוכית: כאשר מחממים נתרן פחמתי עם סיליקה וסידן פחמתי לטמפרטורות גבוהות, ולאחר מכן מקררים במהירות, נוצרת הזכוכית הנפוצה ביותר, הידועה בשם זכוכית סודה (Soda-lime glass).
בזכות בסיסותו של הנתרן הפחמתי הוא משמש לעיתים כבסיס בתהליכים הדורשים ויסות. לדוגמה, הוא משמש כווסת pH בתהליך פיתוח תמונות. באופן דומה, פעמים רבות משתמשים בנתרן הפחמתי בברכות, כאשר יש צורך לבטל את החומציות של הכלור.
הנתרן הפחמתי משמש גם בתור אלקטרוליט בתהליכים כימיים, בזכות מוליכותו הטובה בתהליך האלקטרוליזה.
שימושים > ריכוך מים

מים קשים אפשר לרכך באמצעות סודיום קרבונט בהתאם לריאקציות הבאות:
{\ce {Ca^2+(aq) + Na2CO3(aq) -> CaCO3(s) + 2Na+(aq)}}
כתוצאה מריאקציות אלה המים לא מכילים יותר יונים של סידן ומגנזיום הגורמים לקשיות המים. הם מוחלפים על ידי יוני הנתרן.
ראו גם

תהליך סולווה
סידן פחמתי
נתרן ביקרבונט (סודה לשתייה)
סטיב סואל

| --- | --- |
אין תמונה חופשית
 לידה:  2 באפריל 1963 (בן 61) סן פרנסיסקו, ארצות הברית 
 לאום:  ארצות הברית
 עמדה:  רץ אחורי
 מכללה:  אוניברסיטת אוקלהומה
 דראפט:  דראפט ה-NFL‏ 1985, דנוור ברונקוס, סבב 1, מספר 26
 קבוצות כשחקן
 1985–1991:  דנוור ברונקוס (1985–1991)
 
סטיבן אדואר סואל (באנגלית: Steven Edward Sewell; נולד ב-2 באפריל 1963 בסן פרנסיסקו, קליפורניה) הוא שחקן פוטבול אמריקני לשעבר בליגת ה-NFL. את קריירת הפוטבול החל סואל כרץ אחורי באוניברסיטת אוקלהומה. לאחר שסיים את לימודיו נבחר על ידי דנוור ברונקוס בדראפט של שנת 1985. למרות היותו רץ אחורי, שימוש סואל גם כתופס וקוורטרבק, במהלכים מיוחדים. יחד עם הברונקוס העפיל סואל לשלושה סופרבולים. ב-1991 פרש מקריירת הפוטבול לאחר שבע עונות בברונקוס.
ערך זה הוא קצרמרבנושא פוטבול. אתם מוזמנים לתרום לוויקיפדיה ו.
סוצ'י (הוקי קרח)

סמל הקבוצה בשנים 2014 - 2016
מועדון ההוקי של סוצ'י (ברוסית: "Сочи"; מכונים: "נמרי סוצ'י", מרוסית: "Сочи леопарды") הוא קבוצת הוקי קרח מהעיר סוצ'י שבמחוז קרסנודאר, רוסיה. הקבוצה הצטרפה לליגת ה-KHL בשנת 2014 עם הקמתה.
בעבר מאמן הקבוצה היה שחקן ה-NHL לשעבר ומאמן צסק"א מוסקבה לשעבר, ויאצ'סלב בוטסייב.
אולמה הביתי של הקבוצה הוא היכל הקרח בולשוי שנבנה בשנת 2012 לקראת אולימפיאדת החורף (2014) שהתקיימה בעיר.
סטטיסטיקה

מקרא: מש' = משחקים, נצ' = ניצחונות, נצה' = ניצחונות בהארכה, הפ' = הפסדים,
 הפה' = הפסדים בהארכה, נק' = נקודות, שעז' = שערי זכות, שעח' = שערי חובה.
| עונה | מש' | נצ' | נצה' | הפ' | הפה' | נק' | שעז' | שעח' | מיקום | פלייאוף |
| --- | --- | --- | --- | --- | --- | --- | --- | --- | --- | --- |
| 2014/15 | 60 | 23 | 5 | 23 | 9 | 88 | 164 | 170 | 13 | הפסידה ברבע גמר המזרח, 4:0 לצסק"א מוסקבה |
| 2015/16 | 60 | 30 | 0 | 4 | 5 | 5 | 16 | 108 | 4 | הפסידה 0-4 לדינמו מוסקבה בשמינית הגמר |
| 2016/17 | 60 | 24 | 2 | 5 | 1 | 1 | 27 | 88 | 14 | לא העפילה לפלייאוף |
| 2017/18 | 56 | 22 | 4 | 4 | 20 | 87 | 130 | 130 | 6 |  |
סומליה במשחקים האולימפיים

סומליה משתתפת במשחקים האולימפיים מאז אולימפיאדת מינכן (1972). היא נעדרה מהמשחקים שלוש פעמים: ב-1976 השתתפה בחרם האפריקאי על אולימפיאדת מונטריאול, בעקבות סירובו של הוועד האולימפי הבינלאומי להשעות מהמשחקים את ניו זילנד, שנבחרת הרוגבי שלה קיימה משחק מול נבחרת דרום אפריקה בזמן שלטון האפרטהייד; ב-1980 השתתפה בחרם שהובילה ארצות הברית על אולימפיאדת מוסקבה בעקבות הפלישה הסובייטית לאפגניסטן; ב-1992 נעדרה מאולימפיאדת ברצלונה (1992) בשל מלחמת האזרחים שפרצה בה. על אף שמלחמת האזרחים עודה נמשכת, ואין ממשל מרכזי מסודר במדינה, הצליחה סומליה לשלוח ספורטאים למשחקים הבאים.
בדרך כלל שולחת סומליה משלחות מעוטות משתתפים, שהישגיהם נמוכים. יוצא דופן בהקשר זה הוא האתלט עבדי בילה, שהגיע למקום השישי בריצת 1500 מטר באולימפיאדת אטלנטה (1996).
סומליה מעולם לא השתתפה באולימפיאדת חורף.
ראו גם

סומליה במשחקים האולימפיים לנוער
סניקרס (סרט)

| --- | --- |

כרזת הסרט
 בימוי:  פיל אלדן רובינסון
 הופק בידי:  לורנס לסקר, וולטר פארקס 
 תסריט:  פיל אלדן רובינסון וולטר פ. פרקס לורנס לסקר
 עריכה:  טום רולף 
 שחקנים ראשיים:  רוברט רדפורד דן אקרויד בן קינגסלי מרי מקדונל ריבר פיניקס סידני פואטייה דייוויד סטראתיירן
 מוזיקה:  ג'יימס הורנר 
 צילום:  ג'ון לינדלי 
 מדינה:  ארצות הברית ארצות הברית
 חברת הפקה:  סרטי יוניברסל 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  ארצות הברית 11 בספטמבר 1992
 משך הקרנה:  126 דקות
 שפת הסרט:  אנגלית
 סוגה:  סרט פשע, סרט דרמה, סרט פעולה, סרט קומדיה שחורה, סרט שוד, מותחן קומי, סרט בלשי 
 הכנסות באתר מוג'ו:   sneakers
 פרסים:  מועמד לפרס אדגר
 דף הסרט ב־IMDb
 
סניקרס (באנגלית: Sneakers) הוא סרט שוד אמריקאי משנת 1992 בבימויו של פיל אלדן רובינסון, אשר כתב את התסריט ביחד עם וולטר פ. פרקס ולורנס לסקר, ובכיכובם של רוברט רדפורד, דן אקרויד, בן קינגסלי, מרי מקדונל, ריבר פיניקס, סידני פואטייה ודייוויד סטראתיירן. הסרט צולם בסוף שנת 1991 ויצא לאקרנים במהלך שנת 1992.
צוות השחקנים הראשי

| שם השחקן/ית | שם הדמות |
| --- | --- |
רוברט רדפורד: מרטין "בישופ" ברייס
דן אקרויד: דריל "אמא" רוסקו
בן קינגסלי: קוזמו
מרי מקדונל: ליז
ריבר פיניקס: קרל ארבוגאסט
סידני פואטייה: דונלד קריס
דייוויד סטראתיירן: ארווין "ויסלר" אמורי
ביקורות ותגובות

הסרט קיבל ביקורות חיוביות ולציון 81% באתר ריכוז הביקורות Rotten Tomatoes, מתוך 47 ביקורות.
מועמדויות וזכיות בפרסים

| שנה | פרס | קטגוריה | תוצאה |
| --- | --- | --- | --- |
| 1993 | פרס אדגר | הסרט הטוב ביותר | מועמדות |
הערות שוליים

↑  "Sneakers‎", באתר ביקורות הסרטים Rotten Tomatoes (באנגלית)
| --- | --- |
בקרת זהויות :  LCCN: n2010000951   WorldCat (עם LCCN): n2010-000951
סמואל לי

| --- | --- |

 לידה:  14 במאי 1783 לונגנור, הממלכה המאוחדת 
 פטירה:  16 בדצמבר 1852 (בגיל 69) הרטפורדשייר, הממלכה המאוחדת 
 ענף מדעי:  מזרחנות 
 מקום לימודים:  קווינס קולג' 
 מוסדות:  אוניברסיטת קיימברידג' 
 
סמואל לי (באנגלית: Samuel Lee;‏ 14 במאי 1783 – 16 בדצמבר 1852) היה מזרחן אנגלי, פרופסור באוניברסיטת קיימברידג'.
ביוגרפיה

סמואל לי נולד בכפר בסביבות שרוסברי למשפחה ענייה. לאחר שרכש השכלה בסיסית, התחיל לעבוד בנגרות. במקביל הוא למד מספר שפות[דרושה הבהרה], לימד בבית ספר ומסר שיעורים פרטיים בפרסית והינדו.
ארגון צדקה נוצרי נתן לו מלגת לימודים באוניברסיטת קיימברידג' בה התחיל ללמוד בשנת 1813. בשנת 1819 לאחר סיום לימודי תואר שני הוא מונה לפרופסור בערבית ובשנת 1827 סיים עבודת הדוקטורט. בשנת 1823 סמואל לי פרסם גרסה של פשיטתא שעברה מספר מהדורות.
בשנת 1829 פרסם תרגום של ספר מסעות של אבן בטוטה. בשנת 1831 הוא מונה לפרופסור לעברית באוניברסיטת קיימברידג' וכיהן בתפקיד זה עד לשנת 1848. בתקופה זו הוא פרסם בין היתר ספר דקדוק עברי ותרגום של ספר איוב.
בשנת 1848 הזמין לאוניברסיטה את אחמד פארס א-שדיאק לתרגום חדש של הביבליה לערבית. תרגום זה פורסם רק אחרי מותו של לי ונחשב בין התרגומים הטובים עד היום.[דרוש מקור][מפני ש...]
סמל תימן

| --- | --- |

 פרטים
 המחזיק בסמל:  תימן 
 תאריך אימוץ:  1990 
 
סמל תימן כולל עיט צלאח א-דין שאוחז מגילה בטופריו. על המגילה כתוב שם המדינה בערבית: الجمهورية اليمنية – אל-גֻ'מהוריה אל-ימניה. על החזה של העיט יש מגן שעליו מצוירים צמח קפה וסכר מאריב (Marib), שנמצאים מתחת לארבעה פסים כחולים ושלושה פסים מסולסלים. מקלות הדגלים מימין ומשמאל לעיט מחזיקים את דגל תימן.
סמדר שזר

| --- | --- |
אין תמונה חופשית
 לידה:  24 ביולי 1943 עין השופט, פלשתינה (א"י)
 פטירה:  24 במאי 2008 (בגיל 64) פתח תקווה, ישראל
 מוקד פעילות:  ישראל 
 מקום לימודים:  האקדמיה המלכותית למוזיקה 
 שפה מועדפת:  עברית 
 
סמדר שזר (24 ביולי 1943 – 24 במאי 2008) הייתה מוזיקאית, מורה לאבוב, אבובנית ראשית של התזמורת הקאמרית הישראלית ומנהלת מוזיקלית של הקונסרבטוריון הישראלי למוזיקה תל אביב ומוזיאון תל אביב לאומנות.
ביוגרפיה

סמדר שזר נולדה בשנת 1943 בקיבוץ עין השופט, השנייה מבין ארבעת ילדיהם של שרגא וברכה שזר (מדור המייסדים של הקיבוץ).
סמדר למדה אבוב בצעירותה אצל אליהו טורנר, אבובן ראשי בתזמורת הפילהרמונית הישראלית. בתחילת דרכה ניגנה כאבובנית בתזמורת בני הקיבוצים, ובתזמורת הגדנ"ע. לאחר שחרורה משירות צבאי בתזמורת צה"ל יצאה ללימודים באקדמיה המלכותית למוזיקה בלונדון, אותם מימנה באמצעות מלגות. לאחר סיום לימודיה באקדמיה בהצטיינות התקבלה ללימודים אצל האבובן והמלחין היינץ הוליגר.
באמצע שנות ה-60 חזרה לישראל והצטרפה לתזמורת הקאמרית הישראלית.
שם שימשה כנגנית האבוב של התזמורת במשך כ-10 שנים. במקביל לנגינתה בתזמורת הקאמרית הישראלית החלה בהוראת אבוב, ובמסגרת זו לימדה רבים מאבובני ישראל וביניהם דודו כרמל, אורי מירז, מוקי זוהר, גיא פורת, אמיר בקמן ורבים אחרים.
בשנות ה-90 קיבלה לידיה סמדר את הניהול האמנותי של אולם הקונצרטים של הקונסרבטוריון הישראלי למוזיקה תל אביב ("שטריקר"), תפקיד אותו מילאה עד לשנת 2007. תחת ניהולה האמנותי פותחו והוצעו לקהל בהצלחה סדרות של קונצרטי מוזיקה קאמרית למנויים וכן סדרות רסיטלים שהיו מלווים בשיחות עם הקהל.
בשנה האחרונה לחייה כיהנה סמדר כמנהלת המוזיקלית של אולם הקונצרטים במוזיאון תל אביב לאומנות והפיקה עונה של קונצרטים למנויים שכללו הרכבי מוזיקה קאמרית ישראלים ומיובאים. בשנת 2008 החליף אותה בתפקיד אילן רכטמן.
סמדר נפטרה בשנת 2008, והותירה אחריה בן ובת שנולדו לה ולבן זוגה, הסופר, העיתונאי והמתרגם דוד שחם. לאחר מותה, בשנת 2008, נערך במוזיאון תל אביב קונצרט התרמה לזכרה בו הופיעו אמנים שונים, וכן תלמידיה של סמדר לאורך השנים. האבובן והמלחין היינץ הוליגר הלחין יצירה לכבוד האירוע, שנוגנה בקונצרט על ידי האבובן גיא פורת, מתלמידיה של סמדר. הכנסות הקונצרט נמסרו לניהול קרן התרבות אמריקה-ישראל כקרן המלגות ע"ש סמדר שזר לעידוד נגנים צעירים מצטיינים.
הובאה למנוחות בקיבוץ עין השופט, לצד בני משפחתה.
ראו גם

התזמורת הקאמרית הישראלית
הקונסרבטוריון הישראלי למוזיקה תל אביב
מוזיאון תל אביב לאומנות
דוד שחם
הערות שוליים

↑  אתר ההנצחה של קיבוץ עין השופט
| --- | --- |
בקרת זהויות :  MusicBrainz: 77505261-e2f7-4894-8761-035399f2dec1
סאטורן סדרה S

| --- | --- |

Saturn S series, דור ראשון
 מאפיינים כלליים
 יצרן:  תאגיד סאטורן (אנ') (קרוי גם : Saturn LLC)
 שנות ייצור:  2002–1990
 הרכבה:  ארצות הברית ארצות הברית
 מודל אחריו:  סאטורן איון
 חברת אם:  ג'נרל מוטורס
 סיווג:  מכונית משפחתית גדולה
 פלטפורמה:  GM Z platform (אנ')
 אורך:  4,478 מ"מ  (דגמי סדאן וסטיישן, דור ראשון)  4,465 מ"מ (דגם קופה, דגם "SC" בין השנים 1990–1993)  4,399 מ"מ (דגם קופה, דגם "SC1" בין השנים 1994–1996))  4,435 מ"מ (דגם קופה, דגם "SC2" בין השנים 1994–1996)  4,491 מ"מ (דגם סטיישן, דור שני, 1999-1996, דגם סדאן 1996–1997)  4,493 מ"מ (דגם קופה, דור שני, 1999-1998)  4,534 מ"מ (דגמי סדאן וסטיישן, דור שלישי 2000–2002)  4,585 מ"מ (דגם קופה, דור שלישי, 2002-2001)
 רוחב:  1,694 מ"מ (דגמי סדאן וסטיישן 1996–1999)  1,709 מ"מ (דגם קופה 1997–2000)  1,687 מ"מ (דגם סטיישן 2000–2001, דגם סדאן 2000–2002)  1,752 מ"מ (דגם קופה 2001–2002)
 גובה:  1,285 מ"מ (דגם קופה, דור ראשון)  1,334 מ"מ (דגם סדאן, דור ראשון)  1,364 מ"מ (דגם סטיישן, דור ראשון)  1,384 מ"מ (דגמי סדאן וסטיישן (דור שני, 1999-1996)  1,412 מ"מ (דגם סטיישן, דור שלישי, 2001-2000)  1,397 מ"מ (דגם סדאן, דור שלישי, 2002-2000)  1,346 מ"מ (דגם קופה, דור שלישי, 2002-2001)
 משקל:  1,096-1,040 ק"ג (קופה, דור ראשון)  1,114-1,053 ק"ג (סדאן, דור ראשון)  1,134-1,087 ק"ג (סטיישן, דור ראשון)
 בסיס גלגלים:  2,601 מ"מ (דור ראשון דגמי סדאן וסטיישן, דורות 2–3 כל הדגמים)
 מפרט טכני
 מנוע:  4 צילינדרים, 1,901 סמ"ק
 הילוכים:  תמסורת ידנית - 5 מהירויות  תמסורת אוטומטית - 4 מהירויות
סאטורן סדרה S (באנגלית : Saturn S series) היא מכונית משפחתית גדולה וקומפקטית מתוצרת חטיבת תאגיד סאטורן (אנ') (קרוי גם : Saturn LLC) מבית ג'נרל מוטורס אשר יוצר בין השנים 2002–1990 (דגם שנת 1991) בארצות הברית
נתונים

5 דלתות
מספר מושבים : 5
מנוע קדמי-רוחבי
מנועי בנזין
סוג הנעה : הנעה קדמית 4x2
נתונים > תצורות

4 דלתות סדאן
2 דלתות קופה (1998-1990)
3 דלתות קופה (2002-1999)
5 דלתות סטיישן
יחידות שיוצרו

שנת 1991 - 48,629 (הערכה)
שנת 1992 - 169,959
שנת 1993 - 244,621
שנת 1994 - 267,518
שנת 1995 - 302,988
שנת 1996 - 294,198
שנת 1997 - 314,992
שנת 1998 - 219,765
שנת 1999 - 275,633
שנת 2000 - 169,866
שנת 2001 - 117,842
שנת 2002 - לא דווח
דורות

דור ראשון - דגם סדאן יוצר בין השנים 1990–1995, דגם סטיישן יוצר בין השנים 1993–1995, דגם קופה יוצר בין השנים 1990–1996
דור שני - דגמי סדאן וסטיישן יוצרו בין השנים 1996–1999, דגם קופה יוצר בין השנים 1997–1999
דור שלישי - יוצר בין השנים 2000–2002 (כל הדגמים)
גלריה

"סאטורן סדרה S", שנת 1994
"סאטורן סדרה S", שנת 1996
"סאטורן סדרה S", שנת 1996 - מבט לתא הנהג ולוח מחוונים
"סאטורן סדרה S", דור שלישי
"סאטורן סדרה S" - ספורט-קופה, דור ראשון
"סאטורן סדרה S" - ספורט-קופה, דור ראשון, שנת 1992
"סאטורן סדרה S" - ספורט-קופה, דור שני
"סאטורן סדרה S" - ספורט-קופה, דור שני
"סאטורן סדרה S" - ספורט-קופה, דור שלישי
"סאטורן סדרה S" - ספורט-קופה, דור שלישי
"סאטורן סדרה S" - סטיישן, דור ראשון
"סאטורן סדרה S" - סטיישן, דור שני
"סאטורן סדרה S" - סטיישן, דור שלישי
ראו גם

סאטורן סקיי
סאטורן רילאי
סאטורן אאוטלוק
סאטורן סדרה L (אנ')
הערות שוליים

↑  "סאטורן סדרה S" שנת 1995 saturnfans.com/Company/2004/1995slmoststolen
↑  "סאטורן סדרה S", דגם סדאן, שנת 1991 - מבחני בטיחות safercar.gov/Vehicle+Shoppers/5-Star+Safety+Ratings
↑  "סאטורן סדרה S", דגם סדאן, שנת 2002 - מבחני בטיחות safercar.gov/Vehicle+Shoppers/5-Star+Safety+Ratings
↑  "סאטורן סדרה S" guideauto.com/new-saturn-expression-series-accessories-make-it-easy-to-personalize-saturn-coupe
↑  "סאטורן סדרה S" דגם "sc2" nytimes.com/1999/02/07/automobiles/behind-the-wheel-saturn-sc2
ספנסר גרמר

| --- | --- |

 לידה:  9 באוקטובר 1983 (בת 41) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-1992 
 מקום לימודים:  מכללת מרימאונט מנהטן  בית ספר לאמנות של אוניברסיטת קולומביה  התיכון לאמנויות של מחוז לוס אנג'לס 
 בן זוג:  ג'יימס הסקת' (2017-2011)
 מספר צאצאים:  1 
 פרופיל ב-IMDb
 
ספנסר קארן גרמר (באנגלית: Spencer Karen Grammer; נולדה ב-9 באוקטובר 1983) היא שחקנית אמריקאית. ידועה בעיקר בזכות תפקידיה כקולו של סאמר סמית', בסדרת המדע הבדיוני המצוירת "ריק ומורטי" וכקייסי קרטרייט בסדרת הקומדיה "גריק".
ביוגרפיה

גרמר נולד בלוס אנג'לס, קליפורניה. היא בתם של השחקן קלסי גרמר ודורין אלדרמן, ונקראה על שם דודתה מצד אביה, קארן, שנרצחה ב-1975. יש לה שישה אחים מצד האב: שלוש אחיות (גריר, מייסון ופיית') ושלושה אחים (ג'וד, גבריאל וג'יימס). יש לה גם אחות מצד האם בשם מדיסון. היא למדה לתואר ראשון במכללת מרימאונט מנהטן שבבניו יורק. וסיימה את לימודיה לתואר שני בבית הספר לאמנויות באוניברסיטת קולומביה בשנת 2023 עם תואר בבימוי.
קריירה

תפקידה הראשון של גרמר היה בילדותה, כשהופיעה ללא קרדיט בתוכנית "חופשי על הבר", בה כיכב אביה, קלסי גרמר.
התפקיד הראשי הראשון שלה היה קייסי קרטרייט, בסדרה "גריק".
בשנת 2013, כיכבה לצד בלייר אנדרווד בסדרה "איירונסייד", הגרסה המחודשת של סדרת הטלוויזיה הפופולרית משנות ה-60 באותו השם. התוכנית בוטלה לאחר שידור שלושה פרקים. מאז 2013, ספנסר החלה לדבב את הדמות סאמר סמית בסדרת המדע הבדיוני המצוירת "ריק ומורטי". בשנת 2021 היא דיבבה בסדרה "הלוחמת והטרול".
חיים אישיים

גרמר התחתנה עם ג'יימס הסקת', כבאי, ב-11 בפברואר 2011. באוקטובר 2011 נולד בנם הראשון. בנובמבר 2017, השניים התגרשו.
הערות שוליים

↑  "Spencer Grammer - Biography". IMDb. IMDb. נבדק ב-27 בנובמבר 2023. {{cite web}}:  (עזרה)
1 2 3 4  "Spencer Grammer Biography, Celebrity Facts and Awards". נבדק ב-3 באפריל 2020. {{cite web}}:  (עזרה)
↑  "Spencer Grammer on Instagram". Instagram. 10 באפריל 2017. אורכב מ-המקור ב-24 בדצמבר 2021. נבדק ב-15 באפריל 2017. {{cite web}}:  (עזרה)
↑  Fienberg, Daniel (3 בינואר 2011). "TV Reviews: 'Greek' and 'Pretty Little Liars' return to ABC Family". Uproxx. נבדק ב-13 בספטמבר 2013. {{cite web}}:  (עזרה)
↑  Pehanick, Maggie (28 ביולי 2013). "Spencer Grammer Talks About Her New Drama: "I Wanted to Get in Touch With My Darker Side"". BuzzSugar (PopSugar Entertainment). נבדק ב-13 בספטמבר 2013. {{cite web}}:  (עזרה)
↑  Goldberg, Lesley; O'Connell, Michael (18 באוקטובר 2013). "NBC Cancels 'Ironside,' 'Welcome to the Family'; Slots 'Community,' 'Chicago PD'". The Hollywood Reporter. נבדק ב-19 באוקטובר 2013. {{cite web}}:  (עזרה)
↑  "Spencer Grammer Engaged: Kelsey's Daughter To Wed James Hesketh". HuffPost. 21 בינואר 2011. נבדק ב-7 בפברואר 2011. {{cite web}}:  (עזרה)
↑  Abrams, Natalie (11 באוקטובר 2011). "Kelsey Grammer's Daughter Spencer Gives Birth to a Baby Boy". TV Guide. נבדק ב-29 בנובמבר 2012. {{cite web}}:  (עזרה)
↑  Miller, Gerri. "Exclusive! New Mom Spencer Grammer Talks Her Own 'Modern Family'". YourTango. נבדק ב-13 בספטמבר 2013. {{cite web}}:  (עזרה)
↑  "Spencer Grammer Getting A Divorce". TMZ. 30 בנובמבר 2017. נבדק ב-30 בנובמבר 2017. {{cite web}}:  (עזרה)
| --- | --- |
בקרת זהויות :  BNE: XX4793387  GND: 1300200057  ISNI: 0000 0001 1716 5926  LCCN: no2011009073  VIAF: 164167043   WorldCat (עם VIAF): 164167043
סמל שלזוויג-הולשטיין

| --- | --- |

 פרטים
 המחזיק בסמל:  שלזוויג-הולשטיין 
 תאריך אימוץ:  18 בינואר 1957 
 
סמל שלזוויג-הולשטיין (בגרמנית: Wappen Schleswig-Holsteins) הוא סמלה הרשמי של המדינה הגרמנית שלזוויג-הולשטיין. הסמל נקבע בחוקת המדינה ב-1957 ועיצובו מתבסס על סמלי הנסיכויות ההיסטוריות שבשטחיהן מתקיימת המדינה כיום.

המגן מחולק לשני חלקים: החצי הימני מראה שני אריות כחולים פוסעים בשדה זהב כשפניהם מכוונות אל מחציתו השנייה של המגן. זהו סמלו ההיסטורי של מחוז שלזוויג שעוצב בהשראת סמל דנמרק ששלטה באזור בעבר. בחציו השמאלי של המגן מוטען עלה סרפד לבן בשדה אדום, סמלה ההיסטורי של הולשטיין.
ראו גם

דגל שלזוויג-הולשטיין
סנכרון

מטס מסונכרן
סנכרון בעולם החי
סנכרון הוא יצירה של קואורדינציה בין אירועים לצורך הפעלת מערכת באופן אחיד.
מערכות שפועלות כך שכל החלקים שלהם נמצאים בסנכרון הן מערכות מסונכרנות.
לעומת זאת, מערכות שפועלות שחלקיהם אינם נמצאים בסנכרון, הן מערכות לא מסונכרנות.
סנכרון במדעי המחשב

במדעי המחשב, סנכרון מתייחס לשני נושאים שונים אך קשורים:
סנכרון תהליכים מתייחס לרעיון שלמספר תהליכים קיימת נקודה משותפת בה הם חוברים יחדיו או נפגשים כדי ליישם סדר פעולות מסוים.
סנכרון נתונים מתייחס לרעיון של שמירת מספר עותקים של מבנה נתונים כך שיהיו עקביים זה לזה, או כדי לשמור על אמינות הנתונים. סנכרון תהליכים משמש רבות למטרת סנכרון נתונים.